### Beslutningstema

Det skal besluttes, om der skal gives afslag på landzonetilladelse til opstilling af en container til pizzaria.

### Sagsfremstilling

Der er søgt om landzonetilladelse til opstilling af en container, som skal anvendes til pizzaria på ejendommen matr. nr. 291 [adresse], beliggende bovvej 17, 6534 Malthe Jespersen.

Containeren er godkendt af Fødevarestyrelsen til brug som pizzaria og grill. Lige nu er containeren opstillet på [adresse]. Aabenraa Kommune vil ikke forlænge kontrakten, så derfor ønskes containeren opstillet på ansøgers ejendom og brugt som pizzaria.

Ejendommen er beliggende i det åbne land, og der er ingen kommuneplanramme eller lokalplan for ejendommen.

Efter Planloven må der i landzone ikke uden tilladelse fra kommunen foretages udstykning, opføres ny bebyggelse eller ske ændringer i anvendelse af bestående bebyggelse og ubebyggede arealer, og områder i landzone skal som udgangspunkt friholdes for anden spredt og uplanlagt bebyggelse m.v. end den, der er nødvendig for driften af landbrug, skovbrug og fiskeri.

Når forvaltningen skal vurdere, om der kan gives landzonetilladelse til et projekt, er der nogle hensyn, der skal indgå i vurderingen bl.a.:

* Planmæssige hensyn, herunder også trafikale forhold.
* Placering af virksomheder med særlige beliggenhedskrav.
* Individuelle sociale og menneskelige hensyn.

Der er visse typer virksomheder, som typisk hører hjemme i det åbne land, som maskinstationer og foderstofvirksomheder, hvor der vil være færdsel med landbrugsmaskiner til og fra virksomheden.

Individuelle sociale og menneskelig hensyn kan være, hvis ansøger har en berettiget forventning om, at der kan opnås en tilladelse. De menneskelig hensyn kan være, at en ansøger har et fysisk handicap, som gør, at f.eks. en bolig kræver en hvis størrelse og form.

Det er forvaltningens vurdering, at et pizzaria ikke hører naturligt til i det åbne land, men skal placeres i et område, som er planlagt til denne virksomhedstype.

Ligeledes er det forvaltningens vurdering, at der ikke er væsentlige indviduelle sociale og mennskelig hensyn, som gør, at forvaltningen kan give en landzonetilladelse til opstilling af en container til brug som pizzaria.

Et udkast til afslag på landzonetilladelsen har været sendt i partshøring, og der er kommet indsigelser imod forvaltningens påtænkte afgørelse. Indsigelsen, et oversigtskort og billeder af containeren/pizzariaet er vedlagt som bilag.

### Lovgrundlag

Planloven.

### Fagchefen for Plan og Udvikling indstiller,

at der gives afslag på landzonetilladelse til opstilling af en container til pizzaria

### Beslutning

Indstillingen godkendt.